FADD NAGYKÖZSÉG ÖNKORMÁNYZATA

**KÉPVISELŐ-TESTÜLETÉNEK**

**6/2019. (V. 29.) ÖNKORMÁNYZATI RENDELETE AZ ÖNKORMÁNYZAT**

**2018. ÉVI ZÁRSZÁMADÁSÁRÓL**

Fadd Nagyközség Önkormányzatának Képviselő-testülete a Magyarország Alaptörvénye 32. cikk (2) bekezdésében kapott felhatalmazás alapján, valamint a Magyarország Alaptörvénye 32. cikk (1) bekezdés a) pontjában és az államháztartásról szóló 2011. évi CXCV. törvény 91. § (1) bekezdésében meghatározott feladatkörében eljárva a következőket rendeli el

**1. §**

A rendelet személyi hatálya kiterjed a Fadd Nagyközség Önkormányzatának Képviselő-testületére (a továbbiakban: Képviselő-testület), annak szerveire, továbbá Fadd Nagyközség Önkormányzatára (a továbbiakban: Önkormányzat) és annak költségvetési szerveire.

**2. §**

1. A Képviselő-testület a 2018. évi zárszámadás címrendjét az Önkormányzat 2018. évi költségvetéséről szóló önkormányzati rendelettel azonosan állapítja meg.
2. Az önállóan működő és gazdálkodó Önkormányzat, az önállóan működő és gazdálkodó Faddi Polgármesteri Hivatal (a továbbiakban: Hivatal), valamint az önállóan működő, de saját gazdasági szervezettel nem rendelkező Faddi Kismanók Óvoda (a továbbiakban: Óvoda) költségvetési szervek külön-külön alkotnak egy-egy címet.
3. Az Önkormányzat címrendjét az 1. melléklet tartalmazza.

**3. §**

1. A Képviselő-testület a 2018. évi zárszámadás főösszegeit

a) **1 509 979.000,- Ft bevétellel,** és

 b) **1 083 016 000,- Ft kiadással**

 jóváhagyja.

1. Az Önkormányzat 2018. évi költségvetése összevont mérlegét a 2. melléklet, az Önkormányzat kiadásainak és bevételeinek mérlegét a 4. melléklet a Polgármesteri Hivatal bevételeinek és kiadásainak mérlegét az 5. melléklet, a Faddi Kismanók Óvoda bevételeinek és kiadásainak mérlegét a 6. melléklet foglalja magában.
2. Az Önkormányzat működési célú bevételeinek és kiadásainak mérlegét, felhalmozási célú bevételeinek és kiadásainak mérlegét a 3. melléklet rögzíti.
3. Az Önkormányzat beruházási kiadások előirányzatát beruházásonként a 7. melléklet részletezi.
4. Az Önkormányzat felújítási kiadásainak teljesítését a 8. melléklet mutatja be felújításonként.
5. Az Önkormányzat 2018. évi adósságot keletkeztető ügyletekből és kezességvállalásokból fennálló kötelezettségeihez rendelt bevételeket a 9. melléklet taglalja.
6. A Képviselő-testület az Önkormányzat 2018. évi saját költségvetésének teljesítését 1.270.428.000,- Ft bevétellel és 843.493.000,- Ft kiadással a 4. melléklet szerint hagyja jóvá.
7. A Képviselő-testület a Hivatal 2018. évi költségvetésének teljesítését a 5. mellékletnek megfelelően 144.486.000,- Ft bevétellel és 144.471.000,- Ft kiadással fogadja el.
8. A Képviselő-testület az Óvoda 2018. évi költségvetésének teljesítését 95.065.000,- Ft bevétellel és 95.053.000,- Ft kiadással a 6. melléklet alapján hagyja jóvá.

**4. §**

1. A Képviselő-testület az Önkormányzat 2018. költségvetési évben teljesített céljelleggel juttatott működési célú és felhalmozási célú támogatásait a 10. melléklet szerint hagyja jóvá.
2. Az Önkormányzat által európai uniós forrásból kapott támogatások a 11. mellékletben szerepelnek.
3. Az Önkormányzat 2018. évi adósságot keletkeztető ügyletekből és kezességvállalásokból fennálló kötelezettségeit a 12. melléklet mutatja be.
4. Az Önkormányzat által felvett hitelek és kibocsátott kötvények alakulását, következő évekre kiható kötelezettségeket a 13. melléklet rögzíti.
5. Az Önkormányzat által 2018. évben nyújtott közvetett támogatásokat, kedvezményeket és mentességeket a 14. melléklet foglalja magában.

**5. §**

1. A Képviselő-testület az Önkormányzat 2018. évi költségvetési gazdálkodásának maradványát a 15. melléklet szerint hagyja jóvá.
2. Az Önkormányzat és a költségvetési szervei maradványa 426.962.036.- Ft, mely kötelezettséggel terhelt maradvány, azt a 2018. évi költségvetés végrehajtása során a 2017. évben vállalt, a következő évekre áthúzódó, 2018. évben és az azt követő években esedékes fejlesztési célú kötelezettségek kifizetéseire kell fordítani. Az alaptevékenység szabad maradványa 15.764,-Ft.
3. A Képviselő-testület az Önkormányzat 2018. december 31-i állapot szerinti vagyonát 2.644.852.662,- Ft-ban állapítja meg. Az Önkormányzat részletes vagyonmérlegét a 16 melléklet mutatja be.
4. A Képviselő-testület az Önkormányzat mérleg szerinti eredmény-kimutatását a 17. melléklet szerint hagyja jóvá.
5. Az immateriális javak, tárgyi eszközök, koncesszióba, vagyonkezelésbe adott eszközök állományának alakulásáról szóló kimutatást a 18. melléklet, a 0-ig leírt befektetett eszközöket a 19. melléklet, az érték nélkül nyilvántartott eszközöket a 20. melléklet, a mérlegben nem szereplő kötelezettségeket a 21. melléklet tartalmazza.
6. A Képviselő-testület a 2018. évi létszámgazdálkodásról szóló, a 2018. évi létszámterv teljesítéséről készített kimutatást a 22. mellékletben foglaltak szerint fogadja el.

**Záró rendelkezések**

**6. §**

A rendelet a kihirdetését követő napon lép hatályba és 2020. január 1. napján hatályát veszti.

# Fülöp János Dr. Percsi Elvira

**polgármester jegyző**

*Kihirdetési záradék:*

A rendelet 2019. május hó 29-én a helyben szokásos módon, a Faddi Polgármesteri Hivatal hirdetőtábláján történő kifüggesztéssel, kihirdetésre került.

 Dr. Percsi Elvira

 jegyző